Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 567/11/7710	Stará Ľubovňa, 9.5.2012
EEČ : 2-59-23-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
ako otec dcéry XXXXX nar. XXXXX, ktorá je vo výchove a opatere u matky XXXXX, bytom  XXXXX okr. XXXXX, od 01.07.2011 až doposiaľ v mieste bydliska a na iných miestach   nepravidelne prispieval na jej výživu, tejto povinnosti sa úmyselne vyhýbal a vyplýva to aj zo Zákona o rodine, naviac k tejto povinnosti bol zaviazaný rozsudkom Okresného súdu v XXXXX  č. k. 3P/ 14/2009 zo dňa 01.12.2009,  ktorý nadobudol právoplatnosť 18.12.2009, prispievať sumou 30 % životného minima mesačne vždy do 15-tého dňa toho ktorého mesiaca vopred , čím za uvedené obdobie XXXXX dlhuje na výživnom sumu  81,92  €.
Právna veta:
lebo zanikla trestnosť činu
Odôvodnenie:
 Uznesením vyšetrovateľa Odboru kriminálnej polície XXXXX  sp. zn. XXXXX z  23.12.2011  bolo začaté trestné stíhanie a dňa 23.02.2012 vznesené obvinenie XXXXX  pre prečin  zanedbania povinnej výživy podľa § 207 ods. 1 Trestného zákona. 

 Tento trestný čin mal obvinený spáchať tak, že ako otec dcéry XXXXX nar. XXXXX, ktorá je vo výchove a opatere u matky XXXXX, bytom  Lomnička č. 76 okr. XXXXX, od 01.07.2011 až doposiaľ v mieste bydliska a na iných miestach   nepravidelne prispieval na jej výživu, tejto povinnosti sa úmyselne vyhýbal a vyplýva to aj zo Zákona o rodine, naviac k tejto povinnosti bol zaviazaný rozsudkom Okresného súdu v XXXXX  č. k. XXXXX zo dňa 01.12.2009,  ktorý nadobudol právoplatnosť 18.12.2009, prispievať sumou 30 % životného minima mesačne vždy do 15-tého dňa toho ktorého mesiaca vopred , čím za uvedené obdobie XXXXX dlhuje na výživnom sumu  81,92  €.

Obvinený XXXXX sa k trestnej činnosti v celom rozsahu doznal. Na svoju obranu uviedol, že výživné neplatil z toho dôvodu, že má ešte ďalšie tri maloleté deti a žijú iba z rodičovského príspevku.

Trestná činnosť obvineného je ďalej dokumentovaná rozsudkom súdu, oznámením o narodení dieťaťa, tabuľkou neplatenia výživného, potvrdením o návšteve školy a odpisom z registra trestov obvineného.

V priebehu vyšetrovania obvinený dlžné výživné  zaplatil, ako to vyplýva z  fotokópii poštových poukážok na čl. 33-35 a z výpovede  XXXXX na čl. 14-26 vyšetrovacieho spisu. Táto vo svojej výpovedi dňa 20.04.2012 uviedla, že obvinený jej uhradil  výživné za uvedené obdobie v plnej výške a teda jej nedlhuje žiadnu finančnú čiastku.

 Vzhľadom k tomu, že obvinený XXXXX splnil podmienky stanovené v ustanovení § 86 písm. a/  Tr. zákona o účinnej ľútosti a svoju povinnosť vyživovať iného splnil skôr, než sa súd odobral na záverečnú poradu, pričom trestný čin nemal trvalo nepriaznivé následky, v zmysle § 215 ods. l písm. h/ Tr. por. zanikla trestnosť činu, preto bolo potrebné rozhodnúť tak, ako je uvedené vo výrokovej časti tohto uznesenia, teda trestné stíhanie  z a s t a v i ť .
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka